पाएं अपने शहर की ताज़ा ख़बरें और फ्री ई-पेपरडाउनलोड करें
शहर के पूर्व पार्षद एवं आजाद ग्रुप के नेता परमजीत सिंह कहलों ने कहा कि इन दिनों देखने में आया है कि पंजाब का हेल्थ सिस्टम पूरी तरह से फेल हो चुका है। उन्होंने कहा कि केंद्र सरकार की तरफ से आए वेंटिलेटर धूल फांक रहे हैं और उन्हें अब तक इंस्टॉल नहीं किया गया है। उन्होंने कहा कि कोरोना काल के चलते ना तो लोगों को अस्पतालों में बेड मिल रहे हैं और ना ही बेहतर इलाज मिल पा रहा है।
पूरे पंजाब में लोग कोविड-19 के प्रकोप के कारण मरने के लिए मजबूर हैं। उन्होंने कहा कि पंजाब कैप्टन सरकार की ओर से कोविड-19 को देखते हुए कोई भी पुख्ता प्रबंध नहीं किए गए जिसके चलते लोगों को आज इस संकट की घड़ी में परेशानी का सामना करना पड़ रहा है। सरकार की बदइंतजामी के चलते अब मोहाली जिले में ही अब तक 600 से ज्यादा लोग दम तोड़ चुके हैं। अगर इलाज की बेहतर सुविधा होती तो लोगों को अपनी जान न गंवानी पड़ती।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn